**ტენდერი**

**ჯორჯიან ქარდის მონაცემთა დამუშავების ცენტრების გაგრილების სისტემების ყოველთვიური გეგმიური და არაგეგმიური ტექნიკური მომსახურება**

|  |  |
| --- | --- |
| ტენდერის #\*\*\*\* |  |
| გამოცხადების თარიღი: 07/10/2020  დასრულების თარიღი: 21/10/2020 18:00 |  |
| საკონტაქტო პირი:  საკონტაქტო მონაცემები: | ლევან სარაჯევი  [TENDERS@GC.GE](mailto:TENDERS@GC.GE)  +995 577 112 110 |

**ჯორჯიან ქარდის მონაცემთა დამუშავების ცენტრების გაგრილების სისტემების ყოველთვიური გეგმიური და არაგეგმიური ტექნიკური მომსახურება**

სარჩევი

[ ტენდერში მონაწილეობის ინსტრუქცია: 2](#_Toc49178718)

[ დავალებათა აღწერილობა 3](#_Toc49178719)

[ სატენდერო მოთხოვნები 4](#_Toc49178720)

[ თანდართული დოკუმენტაცია 5](#_Toc49178721)

სს ჯორჯიან ქარდი აცხადებს ტენდერს მონაცემების დამუშავების ცენტრებში გაგრილების სისტემების გეგმიური და არაგეგმიური ტექნიკური მომსახურების შესყიდვაზე.

* ტენდერში მონაწილეობის ინსტრუქცია:
* ტენდერის ფარგლებში პრეტენდენტებმა სისტემაში უნდა ატვირთონ სატენდერო მოთხოვნებში გათვალისწინებული დოკუმენტები;
* ტენდერის ეტაპზე დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტრონული ფოსტის ან ტელეფონის საშუალებით;
* ტენდერის დასრულების შემდეგ სატენდერო კომისია განიხილავს შეთავაზებებს და გამოავლენს საუკეთესო პირობების მქონე მომწოდებელს;
* ტენდერი ცხადდება გამარჯვებულთან მომსახურების ხელშეკრულების გაფორმების მიზნით, რომლის მიხედვითაც განისაზღვრება მხარეთა შორის თანამშრომლობის ძირითადი პირობები (შემდგომში - ხელშეკრულება). ამასთან ურთიერთთანამშრომლობის საორიენტაციო საერთო ვადა შეადგენს ხელშეკრულების გაფორმებიდან 12 (თორმეტი) თვეს;
* ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს;
* ტენდერში მონაწილემ უნდა წარმოადგინოს პროგრამული უზრუნველყოფის, შესაბამისი ლიცენზიისა და მხარდაჭერის მომსახურების ჯამური ფასი;
* სატენდერო წინადადება წარმოდგენილი უნდა იყოს საქართველოს ეროვნულ ვალუტაში - ლარში და მოიცავდეს კანონმდებლობით გათვალისწინებულ გადასახადებს და გადასახდელებს;
* ხელშეკრულების ფარგლებში ანგარიშსწორება განხორციელდება ერთჯერადად მხარეთა შორის შესაბამისი მიღება-ჩაბარების აქტის გაფორმებიდან 10 (ათი) საბანკო დღის ვადაში.
* პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით;
* სატენდერო წინადადება წარმოდგენილი უნდა იყოს თანდართული ფასების ცხრილის ფორმატის დაცვით. წინააღმდეგ შემთხვევაში წინადადება არ განიხილება
* ტენდერში მონაწილეობის მისაღებად აუცილებელია ორგანიზაციამ წარმოადგინოს შემდეგი სავალდებულო დოკუმენტაცია:
* შემოთავაზებული ფასების ცხრილი **(დანართი 1)**;
* საბანკო რეკვიზიტები **(დანართი 2);**
* ამონაწერი სამეწარმეო რეესტრიდან;
* MAF ფორმა, რომელსაც მწარმოებელი აძლევს პარტნიორ კომპანიებს (reseller) იმის დასტურად რომ ნამდვილად არიან მწარმოებლის მიერ აკრედიტირებული პარტნიორები.
* ტენდერის განმავლობაში პრეტენდენტს აქვს ვალდებულება მოთხოვნისამებრ წარმოადგინოს დამატებითი იურიდიული თუ ფინანსური დოკუმენტი;
* წარმოდგენილი წინადადება ძალაში უნდა იყოს მინიმუმ 90 კალენდარული დღის განმავლობაში;
* დავალებათა აღწერილობა

ყოველთვიური ტექნიკური მომსახურება უნდა ფარავდეს შემდეგ პუნქტებს ქვემოთ მოცემული გრაფიკის შესაბამისად:

|  |  |
| --- | --- |
| **მომსახურების ტიპი** | **მომსახურების გრაფიკი** |
| გეგმიური რევიზია | თვეში ერთხელ |
| სარემონტო სამუშაოები | ულიმიტო |
| კონკრეტული პრობლემის დიაგნოსტიკა | ულიმიტო |
| გადაუდებელი გამოძახება | ულიმიტო |
| კონდინციონერის ფილტრების გაწმენდა | თვეში ერთხელ |
| კონდინციონერის შიდა და გარე ბლოკის რეცხვა | წელიწადში ორჯერ |

ტენდერში გამარჯვებული კომპანია ვალდებულია

1. განახორციელოს ობიექტზე არსებული კონდიცირების სრული სისტემის გეგმიური შემოწმება ხელშეკრულებით გათვალისწინებული მომსახურების ვადის განმავლობაში 4-ჯერ, ამასთან თითოეული ასეთი შემოწმების შესახებ მიმწოდებელი სს „ჯორჯიან ქარდ“-ს აცნობებს 2 (ორი) საბანკო დღით ადრე მაინც.
2. დღე-ღამის ნებისმიერ მონაკვეთში გაუწიოს სს „ჯორჯიან ქარდ“-ს სრულყოფილი სატელეფონო კონსულტაცია.
3. საეჭვო ან/და ავარიული სიტუაციების არსებობისას, თუ აღნიშნული საეჭვო ან/და ავარიული სიტუაციის აღმოფხვრა ვერ ხერხდება მე-2 პუნქტში მითითებული სატელეფონო კონსულტაციის საშუალებით, უზრუნველყოს ობიექტზე მისი სპეციალისტების მისვლა და აღმოჩენილი პრობლემის აღმოფხვრა შემდეგი პირობების გათვალისწინებით:
4. სპეციალისტების გამოცხადება ობიექტზე უნდა განხორციელდეს ზარიდან შესაბამისი შეტყობინების მიღებიდან არაუგვიანეს 3 საათისა;
5. სპეციალისტების მიერ პრობლემის დიაგნოსტიკა უნდა განხორციელდეს ობიექტზე მისვლიდან არაუგვიანეს 2 საათში;
6. სპეციალისტების მიერ პრობლემის აღმოფხვრა უნდა განხორციელდეს ობიექტზე მისვლიდან არაუგვიანეს 24 საათში.
7. თითოეულ საეჭვო ან/და ავარიულ სიტუაციასთაწ დაკავშირებით მიმწოდებელი უზრუნველყოფს სს „ჯორჯიან ქარდი“-სთვის შესაბამისი რეპორტის მიწოდებას, სადაც დაწვრილებით იქნება აღწერილი არსებული დაზიანების აღმოფხვრის გზები, მეთოდები და რეკომენდაციები სამომავლოდ მსგავსი ავარიული სიტუაციის თავიდან ასაცილებლად. რეპორტის მიწოდება უნდა განხორციელდეს არაუგვიანეს შემოწმების ჩატარების/პრობლემის აღმოფხვრის განხორციელებიდან 3 (სამი) საბანკო დღის განმავლობაში.
8. თითოეული საეჭვო ან/და ავარიული სიტუაციის აღმოფხვრიდან 3 (სამი) საბანკო დღის ვადაში მიმწოდებელი სს „ჯორჯიან ქარდ“-ს წარუდგენს ხარჯვის დამადასტურებელ დოკუმენტს და აღნიშნული დოკუმენტის შესაბამისად მხარეები უზრუნველყოფენ მიღება-ჩაბარების აქტის გაფორმებას საეჭვო ან/და ავარიული სიტუაციის აღმოფხვრიდან 10 (ათი) საბანკო დღის ვადაში.
9. სს „ჯორჯიან ქარდი“ ვალდებულია:
   1. დროულად უზრუნველყოს მიმწოდებლისათვის შეტყობინების მიწოდება ობიექტზე გამოვლენილი საეჭვო ან/და ავარიული სიტუაციების შესახებ;
   2. მიმწოდებლის მიერ შესაბამისი სამუშაოების განხორციელების პროცესში უზრუწველყოს ობიექტი სტაბილური ელექტროენერგიით, რაც გულისხმობს 380 ვოლტი ძაბვის მიწოდებას, 3 ფაზით (სწორი თაწმიმდევრობით).
   3. მიმწოდებლის მიერ გაგზავწილი სპეციალისტები დაუბრკოლებლად დაუშვას ობიექტზე და უზრუწველყოს მათ წვდომა მასალებთან;
   4. ავარიული სიტუაციების შესახებ მიმწოდებელს შეტყობინება მიეწოდება ელ. ფოსტის ან ტელეფონის საშუალებით.
10. ობიექტზე განთავსებულ პრეციზიულ კონდიცირების სისტემაში გეგმიური ან/და კომპანიის გამოძახების საფუძველზე შემოწმების ჩატარებისას დაზიანების აღმოჩენის შემთხვევაში, დაზიანებული ნაწილების გამოცვლა განხორციელდება ობიექტზე არსებული სარეზერვო მასალებით. მასალების სავარაუდო ჩამონათვალი, რომელიც შეიძლება საჭირო გახდეს დაზიანებების აღმოსაფხვრელად შეთანხმებულია სს „ჯორჯიან ქარდ“-სა და მიმწოდებელს შორის, ხოლო შემდგომ ობიექტზე გამოვლენილი დაზიანებების გათვალისწინებით პერიოდულად მიმწოდებელი დამატეზით აცნობებს სს „ჯორჯიან ქარდ“-ს საჭირო მასალის ჩამონათვალს და მხარეები დამატებით შეთანხმდებიან აღნიშნულის შესახებ. მიმწოდებელს არ დაეკისრება რაიმე სახის პასუხისმგებლობა მომსახურების არაჯეროვნად შესრულების ან შეუსრულებლობისათვის, თუ აღნიშნული გამოწვეულია ამ პუნქტით გათვალისწინებული მასალების სს „ჯორჯიან ქარდი“-ს მიერ არასრულად შეძენის/წარმოდგენის გამო.
11. მიმწოდებლის მიერ ხელშეკრულების ან/და მასთან დაკავშირებული სხვა ხელშეკრულების სრულად აწ ნაწილობრივ შეუსრულებლობის ან არაჯეროვნად შესრულეზის შედეგად სს „ჯორჯიან ქარდ“-ისთვის მიყენებული ზიანი (ზარალი) დაანგარიშდება და მიმწოდებელს წარედგინება უშუალოდ სს „ჯორჯიან ქარდი“-ს მიერ, რომელიც არ უნდა აღემატებოდეს მომსახურების საფასურის 50%.
12. მიმწოდებელს არ ეკისრება საგარანტიო პასუხისმგებლობა, თუ ნაკლი გამოწვეულია სს „ჯორჯიან ქარდი“-ს ან მესამე პირთა მიერ ქონების ექსპლუატაციის წესების დარღვევით, ბუნებრივი ან სხვა მოვლენებით, რომლებიც მოახდენენ ექსპლუატაციის ნორმატიული რეჟიმიდან ქონების გამოყვანას, ასევე მიმწოდებელს არ ეკისრება პასუხისმგებლობა ავარიული სიტუაციების დროს ვალდებულებების არაჯეროვან შესრულებაზე ან შეუსრულებლობაზე თუ აღნიშნული გამოწვეულია სს „ჯორჯიან ქარდი“-ს მიერ მე-9 პუნქტით გათვალისწინებული ვალდებულებების შეუსრულებლობით;

ასევე, გამონაკლის შემთხვევებში შესაძლოა საჭირო გახდეს განსაკუთრებით სასწრაფო გამოძახება და კომპანია მზად უნდა იყოს რომ უმოკლეს ვადებში (1-5 საათში) მათ შორის არასტანდარტულ სამუშაო დროს მოახდინოს გამოძახებაზე რეაგირება.

* სატენდერო მოთხოვნები

პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.

ორგანიზაციას უნდა ჰქონდეს შესაბამისი მომსახურების გაწევის მინიმუმ **3 (სამი)** წლიანი გამოცდილება.

პრეტენდენტმა უნდა წარმოადგინოს კომპანიის საქმიანობის შესახებ ინფორმაცია, საქმიანობის მოკლე აღწერილობა (გამოცდილება, კლიენტების სია) და **მსგავსი ტიპის მომსახურების მინიმუმ ორი ხელშეკრულების წარმატებით დასრულების დამადასტურებელი დოკუმენტი (ხელშეკრულება და მიღება-ჩაბარების აქტი) რომელიც განხორციელებული უნდა იყოს ბოლო 5 (ხუთი) წლის განმავლობაში**;

პრეტენდენტმა უნდა წარმოადგინოს MAF [Manufacturer Authorization Form] ფორმა, რომელსაც მწარმოებელი აძლევს პარტნიორ კომპანიებს (reseller) იმის დასტურად რომ ნამდვილად არიან მწარმოებლის მიერ აკრედიტირებული პარტნიორები.

წინამდებარე ტენდერის გამოცხადება არ ავალდებულებს ჯორჯიან ქარდს რომელიმე მონაწილესთან ხელშეკრულების გაფორმებას და ტენდერის ნებისმიერ ეტაპზე ბანკი იტოვებს უფლებას რომ შეწყვიტოს ტენდერი.

* თანდართული დოკუმენტაცია
  + დანართი 1: ფასების ცხრილი

|  |  |  |
| --- | --- | --- |
| **მომსახურების ტიპის** | **მომსახურების გრაფიკი** | **ღირებულება, რომელიც მოიცავს კანონმდებლობით გათვალისწინებულ გადასახადებს და გადასახდელებს** |
| გეგმიური რევიზია | თვეში ერთხელ |  |
| სარემონტო სამუშაოები | ულიმიტო |  |
| კონკრეტული პრობლემის დიაგნოსტიკა | ულიმიტო |  |
| გადაუდებელი გამოძახება | ულიმიტო |  |
| კონდინციონერის ფილტრების გაწმენდა | თვეში ერთხელ |  |
| კონდინციონერის შიდა და გარე ბლოკის რეცხვა | წელიწადში ორჯერ |  |

დანართი 2: საბანკო რეკვიზიტები

ორგანიზაციის დასახელება:

საიდენტიფიკაციო კოდი:

იურიდიული მისამართი:

ფაქტიური მისამართი:

ხელმძღვანელის სახელი და გვარი:

ხელმძღვანელის პირადი ნომერი:

ხელმძღვანელის ტელეფონის ნომერი:

საკონტაქტო პირის სახელი და გვარი:

საკონტაქტო პირის პირადი ნომერი:

საკონტაქტო ტელეფონი:

ელექტრონული ფოსტის მისამართი:

ვებ-გვერდი:

ბანკის დასახელება:

ბანკის კოდი:

ბანკის ანგარიშის ნომერი: